苏轼
次韵答顿起二首
挽袖推腰踏破绅，旧闻携手上天门。
相逢应觉声容似，欲话先惊岁月奔。
新学已皆従许子，诸生犹自畏何蕃。
殿庐直宿真如梦，犹记忧时策万言。
（顿君及第时，余为殿试编排官，见其答策语颇直。
其后与子由试举人西京，既罢，同登嵩山绝顶。
尝见其唱酬诗十余首，顿诗中及之。
）十二东秦比汉京，去年古寺共题名。
（去岁见之于青州。
）早衰怪我遽如许，苦学怜君太瘦生。
茅屋拟归田二顷，金丹终扫雪千径。
何人更似苏司业。
和遍新诗满洛城。